b'\n_START_ARTICLE_\nIsauriske dynasti\n_START_PARAGRAPH_\nDet isauriske dynasti eller det syriske dynasti var et familiedynasti i \xc3\x98stromerriket (Det bysantinske rike) i det 8. og 9. \xc3\xa5rhundre og som keiserne i perioden fra 717 til 802 tilh\xc3\xb8rte. Keiser Leo III anses som dynastiets grunnlegger.\n_START_SECTION_\nOpprinnelse\n_START_PARAGRAPH_\nNavnet isauriske stammer fra provinsen Isauria i Lilleasia, men det er sterkt omdiskutert om Leo III kom herfra eller fra byen Kahramanmara\xc5\x9f lenger \xc3\xb8st i Lilleasia. Den noenlunde samtidige kr\xc3\xb8nikeskriveren Theophanes skriver om Leo: \xc2\xabHe derived from Germanikeia, but actually from Isauria.\xc2\xbb .Historikeren John Julius Norwich skriver om ham at han var \xc2\xabkjent som \xc2\xabisaurieren\xc2\xbb, selv om han sannsynligvis slett ikke var noe slikt.\xc2\xbb _NEWLINE_Leo III gjorde karriere i milit\xc3\xa6ret p\xc3\xa5 grunn av egen dyktighet. Han ble av keiser Anastasios II utnevnt til general og \xc3\xb8verstkommanderende for den \xc3\xb8stlige del av h\xc3\xa6ren. I 717 tok han makten ved et statskupp mot Theodosius III og fikk avsluttet en tjue \xc3\xa5rs periode med ustabilitet, statskupp og svake keisere i imperiet._NEWLINE_Fire generasjoner som tilh\xc3\xb8rte dynastiet satt med keisermakten i \xc3\x98stromerriket i 85 \xc3\xa5r.'